গুলাবো সিতাবো

গুলাবো সিতাবো (দেবনাগরী: गुलाबो सीताबो) ২০২০ সালে মুক্তিপ্রাপ্ত হিন্দিভাষী হাস্যরসাত্মক-নাট্য চলচ্চিত্র। সুজিত সরকার নির্মিত চলচ্চিত্রটির চিত্রনাট্য লিখেছেন জুহি চতুর্বেদী। রাইজিং সান ফিল্মস-এর ব্যানারে চলচ্চিত্রটি প্রযোজনা করেন রনি লাহিড়ী ও শীল কুমার। উত্তর ভারতের লখনোউ শহরের একটি বাড়ীর মালিক ও ভাড়াটিয়ার কর্মকাণ্ড নিয়ে নির্মিত এই কাহিনিচিত্রের মুখ্য চরিত্রে অভিনয় করেছেন অমিতাভ বচ্চন ও আয়ুষ্মান খুরানা। শান্তনু মৈত্র, অভিষেক অরোরা ও অনুজ গার্গ চলচ্চিত্রটির কন্ঠ ও নেপথ্য সঙ্গীত পরিচালনা করেছেন। ২০১৯ সালে নির্মিত চলচ্চিত্রটি করোনাভাইরাস মহামারীর কারণে প্রেক্ষাগৃহের বদলে অ্যামাজন প্রাইম ভিডিও নামক অনলাইন ভিডিও স্ট্রিমিং সেবায় ১২ জুন,২০২০-এ মুক্তি দেয়া হয়। চলচ্চিত্রটি অভিনয়ের জন্য শংসা ও ধীর চিত্রনাট্যের জন্য সমালোচিত হলেও ৬৬তম ফিল্মফেয়ার পুরস্কার অনুষ্ঠানে ৬ বিভাগে বিজয়ী হয়। লখনউয়ের এক হাভেলি (বড় বাড়ি), যার নাম ফাতিমা মহল। এই হাভেলির মালিক ফাতিমা বেগম (ফররুখ জাফর)। ফাতিমা বেগমের অশীতিপর স্বামী চুন্নান মির্জা নাওয়াব (অমিতাভ বচ্চন), এই বাড়ির দেখভালকারী। ফাতিমা মহলের দীর্ঘদিনের ভাড়াটিয়া বাঙ্কে রাস্তোগি (আয়ুষ্মান খুরানা)। বাঙ্কে তার মা আর তিন বোনকে নিয়ে ফাতিমা মহলে ভাড়া থাকেন, কিন্তু নিয়মিত ভাড়া দেননা। মির্জা সাহেব বাঙ্কেকে দেখলেই ভাড়া পরিশোধের তাগিদ দেন। দুইজন কেউ কাউকে সহ্য করতে পারেন না। মির্জা শেখ চান বাঙ্কে সোধি তার বাড়ি ছেড়ে চলে যাক। দীর্ঘদিন ভাড়া থাকায় অধিকার নিয়ে চেপে বসেন বাঙ্কে। সম্পর্কের তিক্ততায় মামলা-মোকদ্দমা পর্যন্ত হয়। অনাথ ছেলে বাঙ্কে পুত্রহীন মির্জা শেখকে তার পালকপিতা হওয়ার জন্য প্রস্তাব দেন। কিন্তু এত সহজে হাল ছেড়ে দেওয়ার মতো মালিক নন মির্জা। বাড়ির মালিক ও ভাড়াটিয়াদের মাঝে তিক্ত-মধুর সম্পর্ককে কেন্দ্র করে এই চলচ্চিত্রের গল্প নির্মিত। অমিতাভ বচ্চন - চুন্নান মির্জা নাওয়াব। আয়ুষ্মান খুরানা - বাঙ্কে রাস্তোগি। বিজয় রাজ - ইন্সপেক্টর প্রতাপ বিজয়। ব্রিজেন্দ্র কালা - ক্রিস্টোফার ক্লার্ক। সৃষ্টি শ্রীবাস্তব - গুড্ডু। ফররুখ জাফর -ফাতিমা বেগম। নালনীশ নীল - শেখু। টিনা ভাটিয়া - দুলাহিন। মোহাম্মদ নওশাদ - পুতুল নাচিয়ে। অর্চনা শুকলা - সুশীলা। অনন্যা দ্বিবেদি - নীতু। উজালি রাজ - পায়েল। সুনীল কুমার বর্মা - মিশ্র জী। আজাদ মিশ্র - সৈয়দ। উদয় বীর সিং জাদব - মুন্না সাক্সেনা। পূর্ণিমা শর্মা - ফৌজিয়া। শি প্রকাশ বাজপায়ি - পান্ডে জী। পুনম মিশ্র - মিশ্রাইন। যোগী মালাং - মুনমুন জী। ত্রিলোচণ কারলা - সিনহা। বহরম রানা - আব্দুল রেহমান। জিয়া আহমেদ খান - ডাক্তার। ২০১৭ সালে জুহি চতুর্বেদী 'একজন কুটিল বৃদ্ধ'-এর গল্পের ধারণা অমিতাভ বচ্চনের কাছে উপস্থাপন করেছিলেন। অমিতাভ তখন জুহিকে এই গল্প থেকে চিত্রনাট্য লেখার জন্য জুহিকে উৎসাহ দিয়েছিলেন। ২০১৯-এর মে'তে এক সাক্ষাৎকারে পরিচালক সুজিত সরকার জানান যে, তিনি এবং জুহি একটি চিত্রনাট্য নিয়ে কাজ করছেন। জুহি চিত্রনাট্যের মূল কাহিনির ধারণা উপস্থাপন করেন। সুজিত, এই চিত্রনাট্যের গল্প প্রযোজক রনি লাহিড়ী, অমিতাভ বচ্চন ও আয়ুষ্মানকে জানান। চিত্রনাট্য পড়ে অমিতাভ ও আয়ুষ্মান চটজলদি সম্মতি দেন। চলচ্চিত্রটি লখনউকেন্দ্রিক, তাই চলচ্চিত্রের শিরোনাম লখনউ শহরের লোকদের কথ্যরিতিতে মজার ছলে ব্যবহৃত শব্দ 'গুলাবো সিতাবো' রাখা হয়। ২০১৯-এর জুন মাসের তৃতীয় সপ্তাহ হতে লখনউ-তে চলচ্চিত্রটির মুখ্য চিত্রগ্রহণ শুরু হয়। পুনিত শর্মা, দিনেশ পন্ত ও বিনোদ দুবে'র গীতিতে 'গুলাবো সিতাবো'র কন্ঠ সঙ্গীত পরিচালনা করেছেন শান্তনু মৈত্র, অভিষেক অরোরা ও অনুজ গার্গ। শান্তনু মৈত্র কন্ঠ সঙ্গীত ছাড়াও এই চলচ্চিত্রের আবহ সঙ্গীত পরিচালনা করেন। চলচ্চিত্রটির বিভিন্ন গানের শিরোনাম অনুযায়ী গীতিকার, সুরকার ও সঙ্গীত শিল্পীদের নাম নিম্নে উল্লিখিতঃ- ২২ মে, ২০১৯-এ চলচ্চিত্রটির ট্রেইলার প্রকাশিত হয়। ২১ জুন, ২০১৯-এ অমিতাভ বচ্চন 'মির্জা শেখ'-এর অবয়বে গুলাবো সিতাবো'র প্রথম পোস্টারে আবির্ভূত হন। প্রেক্ষাগৃহে মুক্তির জন্য ১৭ এপ্রিল,২০২০ তারিখ নির্ধারণ করা হয়। ইতোপূর্বে বেশ কয়েকবার চলচ্চিত্রটির মুক্তির তারিখ পরিবর্তিত হয়। করোনাভাইরাস মহামারীর কারণে চলচ্চিত্রটি প্রেক্ষাগৃহের বদলে অ্যামাজন প্রাইম ভিডিও নামক অনলাইন ভিডিও স্ট্রিমিং সেবায় ১২ জুন,২০২০-এ মুক্তি দেয়া হয়। দ্য টাইমস অব ইন্ডিয়া'র পল্লবি দে পুরকায়স্থ'র ভাষ্যমতে গুলাবো সিতাবো ছায়াচিত্রটি "অনেক ক্ষেত্রেই ভাল করেছে, তবে গল্পের ভিত্তি এই কাহিনিচিত্রের উল্লেখযোগ্য বিষয়। গল্পের বুনট গঠন করতে উল্লেখযোগ্য সময় লেগেছে, যা শুরুতে চলচ্চিত্রটির গতি ধীর করেছে।" পত্রিকাটি এই চলচ্চিত্রের কুশীলবদের অভিনয়ের প্রশংসা করে এবং রেটিং প্রদান করে। এই চলচ্চিত্রে অমিতাভ ও আয়ুষ্মানের অভিনয় ও গল্পের বর্ণনা, দ্য গার্ডিয়ান পত্রিকার মাইক ম্যাককাহিলকে সন্তুষ্ট করতে পারেনি। মাইক গুলাবো সিতাবোকে কিছুটা নেতিবাচক রেটিং প্রদান করেন। ফিল্ম কমপ্যানিয়নের অনুপমা চোপরা'র মতে "গুলাবো সিতাবো (কাহিনি)র ভিত্তি তৈরী করতে সময় নেয়া হয়েছে, যা একই সাথে কাহিনিকে নিজের মাঝে ধরে রেখেছে এবং অবিরত রেখেছে"। তার মতে এই ছবির প্রথম ঘণ্টা বেশ পরিমিত গতিতে এগিয়েছে। প্রথম ঘণ্টায় গল্প বলার গতিময়তায় তিনি এই ছবির পরিচালক সুজিত সরকারের আরেকটি ছায়াছবি অক্টোবরের সাথে মিল পান। তিনি এই ছায়াচিত্রেকে এক কথায় 'ব্যঙ্গপূর্ণভাবে আমুদে এবং গভীরভাবে দুঃখজনক' বর্ণনা করেন গুলাবো সিতাবো ৬৬তম ফিল্মফেয়ার পুরস্কারে ১৩টি বিভাগে মনোনায়নসহ ৬টি পুরস্কার অর্জন করে। "Amitabh Bachchan and Ayushmann Khurrana to come together for Shoojit Sircar's quirky comedy Gulabo Sitabo"। ইন্ডিয়া টুডে (ইংরেজি ভাষায়)। ২০১৯-০৫-১৫। ২০১৯-০৬-০৭ তারিখে মূল থেকে আর্কাইভ করা। সংগ্রহের তারিখ ২০১৯-০৬-২০।  "'গুলাবো সিতাবো' ছবিতে একসঙ্গে অমিতাভ-আয়ুষ্মান"। দ্য ইন্ডিয়ান এক্সপ্রেস। ২০১৯-০৫-১৫। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "অনলাইনে প্রকাশ পেল 'গুলাবো সিতাবো' ছবির ট্রেইলার"। দৈনিক ইনকিলাব। ২০২০-০৫-২৩। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "Amitabh Bachchan, Ayushmann Khurrana's Gulabo Sitabo to premiere on Amazon Prime Video"। দ্য ইন্ডিয়ান এক্সপ্রেস (ইংরেজি ভাষায়)। ২০২০-০৫-১৪। ২০২০-০৫-১৯ তারিখে মূল থেকে আর্কাইভ করা। সংগ্রহের তারিখ ২০২০-০৫-১৪।  "Amazon Prime India Makes Biggest Movie Acquisition To Date With Amitabh Bachchan-Ayushmann Khurrana Comedy 'Gulabo Sitabo'"। ডেডলাইন হলিউড। ২০২০-০৫-১৩। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০২০-০৫-১৪।  "হিন্দি সিনেমার নতুন ঠিকানা"। প্রথম আলো। ২০২০-০৬-০৪। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "রঙ্গে ভরা অমিতাভ-আয়ুষ্মানের 'গুলাবো সিতাবো' ট্রেলার"। বাংলানিউজটোয়েন্টিফোর.কম (ইংরেজি ভাষায়)। ২০২০-০৫-২২। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "Juhi Chaturvedi dismisses Gulabo Sitabo plagiarism charges: 'It's my original work, proud of it'"। হিন্দুস্তান টাইমস (ইংরেজি ভাষায়)। ২০২০-০৬-০৮। ২০২০-০৬-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৮।  "Amitabh Bachchan Starts Shooting for Shoojit Sircar's Gulabo Sitabo in Lucknow"। News 18 (ইংরেজি ভাষায়)। ২০১৯-০৬-১৯। ২০১৯-০৬-২০ তারিখে মূল থেকে আর্কাইভ করা। সংগ্রহের তারিখ ২০১৯-০৬-২০।  "Gulabo Sitabo - Original Motion Picture Soundtrack"। Jio Saavn। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  অ্যামাজন প্রাইম ভিডিও (২২ মে ২০২০)। "Gulabo Sitabo - Official Trailer - Amitabh Bachchan, Ayushmann Khurrana - Shoojit, Juhi - June 12"। ২২ মে ২০২০ তারিখে মূল থেকে আর্কাইভ করা। সংগ্রহের তারিখ ২২ মে ২০২০ – ইউটিউব-এর মাধ্যমে।  "Gulabo Sitabo: Amitabh Bachchan and Ayushmann Khurrana film will now release on April 17, 2020"। ইন্ডিয়া টুডে (ইংরেজি ভাষায়)। ২০১৯-১২-১৬। ২০২০-০৩-০৫ তারিখে মূল থেকে আর্কাইভ করা। সংগ্রহের তারিখ ২০২০-০৪-০৮।  "NO Amitabh Bachchan Releases This Year"। IWMBuzz (ইংরেজি ভাষায়)। ২০২০-০৩-৩০। ২০২০-০৬-১৬ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  Gulabo Sitabo Movie Review: A well-crafted satire that evokes a riot of emotions, ২০২০-০৬-১১ তারিখে মূল থেকে আর্কাইভ করা, সংগ্রহের তারিখ ২০২০-০৬-১২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) McCahill, Mike (২০২০-০৬-১১)। "Gulabo Sitabo review - mildewed mansion drama bustles and crumbles"। দ্য গার্ডিয়ান (ইংরেজি ভাষায়)। আইএসএসএন 0261-3077। ২০২০-০৬-১৪ তারিখে মূল থেকে আর্কাইভ করা। সংগ্রহের তারিখ ২০২০-০৬-১৪।  Chopra, Anupama (২০২০-০৬-১১)। "Gulabo Sitabo On Amazon Prime Video Is Slyly Funny But Also Deeply Melancholic"। Film Companion (ইংরেজি ভাষায়)। ২০২০-০৬-১২ তারিখে মূল থেকে আর্কাইভ করা। সংগ্রহের তারিখ ২০২০-০৬-১২।  "Winners of the 66th Vimal Elaichi Filmfare Awards 2021"। Filmfare। ২৮ মার্চ ২০২১। ২৮ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২১।  "Nominations For The 66th Vimal Elaichi Filmfare Awards 2021"। Filmfare। ২৫ মার্চ ২০২১। ২৯ মার্চ ২০২১ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২১।  বলিউড প্রবেশদ্বার চলচ্চিত্র প্রবেশদ্বার বলিউড হাঙ্গামায় গুলাবো সিতাবো(ইংরেজি) ইন্টারনেট মুভি ডেটাবেজে গুলাবো সিতাবো (ইংরেজি)